Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Israelin pääministeri Naftali Bennett teki historiallisen vierailun -
Yhdistyneisiin Arabiemiirikuntiin.
Vierailusta sovittiin jo viime kesäkuussa, -
kun ulkoministerin virkaa hoitava Jair Lapid kävi Abi Dhabissa -
vihkimässä käyttöönsä Israelin suurlähetystön.
Pääministeritasolla vierailu oli kuitenkin ensimmäinen laatuaan -
ja Bennett tapasikin emiraattien korkeinta johtoa, mukaan lukien -
kruununprinssi, sheikki Mohammed bin Zayed al-Nayanin.
Tämän vierailun mahdollisti runsas vuosi sitten, -
Yhdysvaltojen silloisen presidentti Trumpin ja -
Israelin pääministeri Netanyahun aikaansaama -
ns. Aabrahamin sopimus, johon liittyi myöhemmin mukaan myös -
toinen Persianlahden arabivaltio, Bahrain.
Pääministeri Bennettin viesti Abu Dhabissa oli selkeä ja suunnattu -
myös laajemmalle arabi-islamilaiselle väestölle; -
Israel haluaa rauhaa naapuriensa kanssa, kaikkien naapuriensa kanssa.
Lähi-itä on kotimme ja olemme täällä jäädäksemme ja -
kehotamme kaikkia alueen maita tunnustamaan sen tosiasian.
Turkki ja palestiinalaishallinto ilmoittivat vastustavansa jyrkästi -
Israelin hallituksen ja Arabiemiraattien välistä suhteiden normalisoimista.
Israelin puolustusministeri Benny Gantz vieraili Yhdysvalloissa -
tarkoituksenaan koordinoida maiden välistä yhteistyötä Iranin suhteen, -
mikäli läntiset vallat ja Iran eivät pääse yhteisymmärrykseen -
JCPOA sopimuksen uusimisesta.
Israelin diplomaattilähteiden mukaan -
amerikkalaiset eivät vastustaneet ministeri Gantzin esittämää aikataulua
mahdollisten sotilaallisten iskujen toteuttamiselle, -
mutta eivät myöskään näyttäneet suoraan vihreää valoa.
Benny Gantz oli kertonut, että hän oli asettanut Israelin puolustusvoimille -
selkeän määräajan, johon mennessä täydellisen hyökkäyssuunnitelman -
tulisi olla valmiina. Sen hän oli kertonut myös amerikkalaisille.
Myös Yhdysvaltojen puolustusministeri kenraali Austin -
oli keskustellut israelilaisen virkaveljensä kanssa maansa -
mahdollisesta valmiudesta osallistua sotilaallisen iskun valmisteluun.
Toistaiseksi kaikki on kuitenkin vielä vain suunnittelun asteella -
ilman vahvistettuja päätöksiä suuntaan tai toiseen.
Yhdysvallat odottanee vielä Wienissä käytävien neuvottelujen -
mahdollista edistymistä ennen omia päätöksiään.
Benny Gantz koki kuitenkin melkoisen takaiskun, -
kun Yhdysvallat ilmoitti lykänneensä tuonnemmaksi Israelin pyyntöä -
nopeuttaa aikataulua kahden KC-46 tyyppisen -
ilmatankkaukseen tarkoitetun säiliö- lentokoneen toimittamisen kohdalla.
Ne ovat oleellinen osa Israelin ilmavoimien suunnitelmissa -
tehdä pommituslentoja Iranin ydinohjelman kannalta -
strategisesti tärkeisiin kohteisiin. Koneita ostettiin kaikkiaan neljä -
ja pyyntö nopeutetusta aikataulusta koski siis vain kahta niistä.
Yhdistyneet arabiemiraatit ja Saudi-Arabia -
ovat tehneet aloitteen Iranin suuntaan ja nostaneet esille tavoitteen -
maiden välisten jännittyneiden suhteiden lieventämiseksi.
Diplomaattilähteiden mukaan suurin syy tähän, -
on Yhdysvaltojen presidentin päättämättömyys -
Iraniin liittyvästä politiikasta ja joka samalla estää Israelia toimimasta -
oman turvallisuutensa vaatimalla tavalla.
Kyse on vielä toistaiseksi alustavista muodollisuuksista, -
mutta sellaisia ei ole näiden valtioiden välillä nähty vuosikymmeniin, -
sillä Yhdysvallat on tähän saakka ollut selkeä voimavara, -
jonka tukeen on aina voinut varauksetta luottaa.
Nyt kun Iran esittelee uutta ja entistä tehokkaampaa asekalustoaan -
ja Yhdysvallat osoittaa yhä heikompaa johtajuutta Lähi-idässä, -
arabivaltioille ei jää muita vaihtoehtoja kuin yrittää -
lämmittää suhteita uskonnolliseen arkki-viholliseensa, Iraniin.
Arabianalyytikkojen mukaan Joe Bidenin hallinto näyttää myös pitävän -
Israelin nykyistä hallitusta tiukasti pihdeissään, -
joten arabivaltiot eivät voi luottaa sataprosenttisesti myöskään siihen, -
että Israel tuhoaisi Iranin mahdollisuudet tulla ydinasevaltioksi, -
näin näitä uusia asetelmia arvioivat arabivaltioiden asiantuntijat.
Israelin armeijan entinen apulais-esikuntapäällikkö Eial Zamir -
viestitti niin Yhdysvalloille kuin myös Iranille -
Miamissa, Yhdysvalloissa pidetyssä konferenssissa, -
että jos Iran saavuttaa ydinase- kynnyksen vaikkapa jo huomenna, -
Israel toimii välittömästi.
Kenraalimajuri Zamir totesi puheenvuorossaan, -
että iranilaisiin ei voi koskaan luottaa.
Iran voidaan pysäyttää vain, jos se kokee ja tunnistaa selvän, -
itseään voimakkaamman uhan olevat ovella.
Hänen mukaansa Israel haluaisi, että Yhdysvallat olisi se taho, -
jolla on sekä halu että kyky toimia tällaisena veturina -
Iranin muodostamaa tulevaa todellista uhkakuvaa vastaan.
Pelkkä hyvä tahto ei tässä enää riitä, -
ei myöskään pelkkä kyky toteuttaa tahtotilansa tavoitteet, -
tarvitaan molemmat ja yhtä aikaa.
Yhdysvalloilla ne ovat, mutta jos se ei toimi riittävän nopeasti ja tehokkaasti,
Israelille ei jää muuta vaihtoehtoa, kuin toimia yksin.
Kenraalimajuri Eial Zamir toimi vielä viime kesään saakka -
apulais-esikuntapäällikkönä, mutta opiskelee tätä nykyä Washingtonissa,
odottaen samalla Israelin hallituksen päätöstä siitä, kuka toimii -
maan armeijan esikuntapäällikkönä nykyisen Avi Kochavin jälkeen.
Konferenssissa pitämässään puheessa hän totesi myös, -
että Israel on toiminut Syyriassa paljon enemmän, -
kuin julkisuuteen on tullut tietoa, ja pysäyttänyt Iranin toimet -
luoda Syyriaan vastaavanlainen mini-armeija kuin on Hizbollah, -
jonka se sai aikaan Libanonissa.
Hänen mukaansa on vain ajan kysymys, milloin alkaa seuraava -
taistelukierros Hamasia vastaan Gazan alueella.
Armeija on täysin valmistautunut myös mahdollisiin -
laajoihin maa-operaatioihin Gazan kaistan sisällä.
Gazaa hallinnoivalla sunnalaista islamia tunnustavalla -
Hamas-järjestöllä on ollut kiinteät suhteet Libanonissa toimivan, -
shiia-islamilaisen, Iranin käskyvallassa olevan -
Hizbollah-terroriorganisaation kanssa.
Kumpaakin yhdistää yhteinen viha Israelia kohtaan, -
niinpä Hizbollah on auttanut Hamasia keräämään runsaita asevarastoja -
myös Libanonin puolelle.
Pääasiassa siellä oleville ns. palestiinalaispakolaisten leireille.
Eräässä sellaisessa, Burj al-Shamalin leirissä tapahtui viime viikolla -
valtava räjähdys, joka surmasi ainakin 12 ihmistä, tuhosi kiinteistöjä, -
haavoitti ja vammautti lisäksi useita kymmeniä ihmisiä.
Aseita ja räjähteitä oli varastoitu myös alueen moskeijaan, -
jota hallinnoi juuri Hamas-leiriin kuuluva militanttiryhmä.
Hamas on perustanut viimeisten kahden vuoden aikana näitä pieniä -
asevarikkoja eri puolille Etelä-Libanonia, -
tarkoituksenaan avata kahden rintaman sotia Israelia vastaan.
Edelliseen aiheeseen viitaten, -
mainitussa räjähdyksessä kuolleiden hautaustilaisuus muodostui -
kahden palestiinalaisryhmän väliseksi tulitaisteluksi.
Hamasin mukaan PA:n itsehallinnon aseelliset joukot aloittivat -
hautajaissaattoon osallistuvien ihmisten summittaisen ammuskelun -
heikentääkseen Hamasin vaikutus- valtaa eteläisessä Libanonissa.
Hamas syytti, tapansa mukaan, palestiinalaisjoukkoja myös siitä, -
että ne olisivat toimineet Israelin miehityshallinnon lukuun, -
jonka Israelin armeija luonnollisesti kiisti välittömästi.
Palestiinalaisryhmien sisäiset jännitteet nousevat -
heille pakollisten parlamenttivaalien lähestyessä.
Hamas näyttäisi olevan enemmän kansan suosikki, -
kuin korruptoitunut Mahmoud Abbasin johtama itsehallinto.
Sitten toisenlaiseen aiheeseen. Brittein saarilla, Itä-Englannissa -
Fenstantonin kylän luona tehdyissä arkeologisissa kaivauksissa -
on löytynyt ensimmäinen todiste siitä, että roomalaiset käyttivät -
ristiin naulitsemista teloitustapana myös muualla, kuin vain Lähi-idässä.
Arkeologit löysivät luurangon, jonka kantapään luun läpi oli isketty naula, -
aivan samoin kuin on tapahtunut aikanaan Lähi-idässä,-
maailmanhistorian tunnetuimman ristiinnaulitun kohdalla -
2000 vuotta sitten.
Radiohiiliajoitus osoitti, että kyseinen luuranko oli haudattu paikalle, -
jonka läheisyydessä sijaitsi aikanaan -
kaksi merkittävää roomalaista sotilaskaupunkia.
Asiantuntijoiden raportissa todettiin, -
että tähän saakka on arveltu, että ristiinnaulitseminen olisi ollut -
vain roomalaisten käyttämä teloitusmuoto ja -
kohdistuneen etupäässä Välimeren alueen kansoihin.
Nyt tiedetään, että oman aikansa assyyrialaiset, foinikialaiset ja -
myös persialaiset käyttivät ristiinnaulitsemista teloitustapana.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Tekstitys: A. Eskola